2022.4.21.
HU
Az Európai Unió Hivatalos Lapja
C 167 A/9
I.
MELLÉKLET SZOKÁSOS FELADATKÖRÖK
Közös feladatkörök az összes intézménynél A nyelvi asszisztensek többnyelvű környezetben különböző feladatköröket látnak majd el, így többek között a következőket: 1.
A nyelvészek, fordítók és/vagy jogász-nyelvészek támogatása a fordítási és lektorálási munka és a szövegek véglegesítése során, beleértve a különösen fontos/érzékeny fordításokat is: az adott nyelvre fordítandó dokumentumok előkészítése, terminológiai kutatás, a szövegek előkészítése és utógondozása a formai, technikai és formátumbeli minőségi előírásoknak megfelelően. 2.
Feladataik ellátása fordítóeszközök, szövegszerkesztő szoftver, CAT- (Computer Assisted Translation – fordítástámogató) eszközök, MS Office alkalmazások és egyéb rendelkezésre álló informatikai eszközök használatával. 3.
A nyelvészek, fordítók és/vagy jogász-nyelvészek támogatása az informatikai eszközök használata során. 4.
A gyakorlati jellegű és az egységen belüli képzések támogatása, új munkatársak integrálása, az informatikai eszközök fejlesztésének és tesztelésének elősegítése. 5.
Az iratkezelés biztosítása: telefonos és emailben érkező kérések kezelése, fordítási kérelmek kezelése és feldolgozása, dokumentumok és levelezések nyomon követése és iktatása, információk és dokumentáció megküldése a szabadúszó fordítóknak, kapcsolattartás belső és külső ügyfelekkel. 6.
Nyelvi információk és dokumentáció kezelése: jogi és egyéb referenciadokumentumok, címek, szövegek és/vagy sablonok keresése adatbázisokban; dokumentumok feltöltése adatbázisokba, szerverekre és honlapokra; nyelvi és dokumentációs erőforrások karbantartása, anyagok fordítási memóriákba való feltöltése és frissítése; a nemzeti szakértőkkel folytatott levelezés intézése, kapcsolattartás a szolgálati könyvtárakkal és külső partnerekkel; információk kikeresése, összeállítása és terjesztése. 7.
A tematikus fordítási memóriák naprakészen tartása a fordítókkal vagy jogász-nyelvészekkel együttműködve: mondatmenedzsment az EURAMIS-ban (központi fordítási memóriatár), nyers megfelelések kijavítása stb.
További feladatkörök az Európai Unió Tanácsánál A Tanácsnál a nyelvi asszisztensek feladatköre a fentiek mellett a következőkre is kiterjed: 1.
Az első nyelven készült szövegek lektorálása az asszisztens által ismert nyelven készült eredeti dokumentumokkal való összevetés révén, vagy adott esetben e tevékenység támogatása. 2.
A jogász-nyelvész szakértői munkacsoport elnökének támogatása az uniós tagállamok észrevételeinek összegzésében, valamint a munkacsoport ülésein történő jegyzőkönyvvezetés. 3.
Tartalmi, szervezési és technikai kérdésekkel kapcsolatos segítségnyújtás a jogász-nyelvészek számára az adott nyelvre fordított jogalkotási aktusok előzetes lektorálása révén, követve a dokumentumért felelős jogász-nyelvész által a tárgyalás nyelvén készített mintát. Az I.
MELLÉKLET vége, vissza a főszöveghez.